[{"text_idx": "#000005", "text": "Toitainevaesel mullal kasvavad ku\u0308psed metsad ei leevenda kliimasoojenemist"}, {"text_idx": "#000006", "text": "\"Mo\u0303te, et loodus, meid pa\u0308a\u0308stab, ei pruugi olla o\u0303ige,\" u\u0308tleb Niinemets. Autor/allikas: Mel Lintern/CSIRO"}, {"text_idx": "#000007", "text": "Noored puistud aitavad kliima soojenemisega vo\u0303idelda, sest seovad ha\u0308sti o\u0303hku paisatud su\u0308sihappegaasi. Paraku pole vanematest metsadest samasugust abi, kuna nemad to\u0303stavad CO2 abil oma kasvupinnase viljakust, selgub rahvusvahelisest uuringust."}, {"text_idx": "#000008", "text": "Su\u0308sinikdioksiid ehk CO2 satub atmosfa\u0308a\u0308ri peamiselt fossiilsete ku\u0308tuste po\u0303letamisel ning po\u0303hjustab kliima soojenemist. Kuni ta\u0308naseni on CO2 sisaldus meid u\u0308mbritsevas o\u0303hus u\u0308ha to\u0303usnud."}, {"text_idx": "#000009", "text": "Senised uuringud noorte puudega on na\u0308idanud, et ko\u0303rgem CO2 kontsentratsioon to\u0303stab taimede fotosu\u0308nteesivo\u0303imet. Nii hakkavad noored puud kiiremini kasvama. Sealjuures leevendavad noored metsad oluliselt CO2-stressi. Teadlasi hakkas huvitama, kas ka vanemad puistud reageerivad su\u0308sinikule samamoodi."}, {"text_idx": "#000010", "text": "Sydney U\u0308likooli teadlaste juhtimisel tehti EucFACE-nimeline eksperiment. Selle eesma\u0308rk oli va\u0308lja selgitada, kas ka looduslikud ku\u0308psed metsad on ko\u0303rgema CO2-sisalduse tingimustes suurema juurdekasvuga. Uuring viidi la\u0308bi toitainevaesel pinnasel kasvas metsas Austraalias. Tulemuseni jo\u0303uti koosto\u0308o\u0308s teiste riikide teadlastega, kelle hulka kuulusid Eesti Maau\u0308likooli professor ja teaduse tippkeskuse EcolChange juht U\u0308lo Niinemets ning vanemteadur Astrid Ka\u0308nnaste."}, {"text_idx": "#000011", "text": "Kasvamise ka\u0308igus vo\u0303tavad puud fotosu\u0308nteesi jaoks vajalikku CO2 o\u0303hust. Sestap oleks loogiline arvata, et kui gaasi sisaldus o\u0303hus to\u0303useb, kasvavad puudki kiiremini. Nii u\u0308mbritsetigi katse jaoks va\u0308ikesed metsaalad konstruktsioonidega, milles olevad pumbad rikastasid o\u0303hku CO2-ga."}, {"text_idx": "#000012", "text": "Mo\u0303o\u0303tmise tulemused na\u0308itasid, et puud sidusid o\u0303hust lisakoguse CO2 ja see suurendas puude fotosu\u0308nteesi taset. Teadlased oletasid, et suurenenud fotosu\u0308ntees mo\u0303jutab soodsalt ka puude kasvu. Ometi ei kasvanud puud kiiremini, millest tekkis ku\u0308simus: kuhu su\u0308sinik la\u0308heb?"}, {"text_idx": "#000013", "text": "Puud kasutavad su\u0308sinikku teadupa\u0308rast mitmel erineval otstarbel. Teadlased uurisid seega ko\u0303iki vo\u0303imalikke protsesse, milleks su\u0308sinik kulub ja kuhu talletub."}, {"text_idx": "#000014", "text": "Nimelt, puud peavad kasvatama igal aastal uusi lehti ja juuri. Putukad kahjustavad lehti ja pungi, mis langevad maapinnale varisena. Lehtede kaudu vabanevad o\u0303hku biogeensed lenduvu\u0308hendid, mille koostisosaks on su\u0308sinik. Su\u0308sinik kulub ka energiaks, mis on vajalik hingamistegevuseks ning samuti eritub ta o\u0303hku puude hingamisel."}, {"text_idx": "#000015", "text": "Lisaks kasutavad puud su\u0308sinikku su\u0308mbioosiks seentega ehk mu\u0308koriisa elutegevuseks. Vastutasuks saavad nad seeneniidistiku kaudu mullas sisalduvaid toitaineid, sealhulgas fosforit ja la\u0308mmastikku. Kui mu\u0308koriisa sureb, muutub ta toiduks mikroobidele, kelle hingamisprotsessis vabaneb samuti su\u0308sinik."}, {"text_idx": "#000016", "text": "Pinnases toimuvast saab aimu, kui mo\u0303o\u0303ta CO2 hulka maapinna kohal. Kui liita ko\u0303ik need mo\u0303o\u0303tmistulemused kokku, saab hinnata su\u0308siniku bilanssi ning seda, kui palju su\u0308sinikku vabaneb puu kasvades keskkonda."}, {"text_idx": "#000017", "text": "Uuring na\u0308itas, et o\u0303hku juurde lisatud su\u0308sinik vabanes ku\u0308llaltki kiiresti tagasi atmosfa\u0308a\u0308ri. Aga kuidas? Nimelt kasutasid ta\u0308iskasvanud puud lisandunud su\u0308sinikdioksiidi suhkrute tootmiseks. Paraku ei saanud nad suhkruid kasutada kasvamiseks, sest kasvasid liialt toitainevaeses mullas. Suhkrud kulusid hoopis mullas elavate mikroorganismide \"toitmiseks\"."}, {"text_idx": "#000018", "text": "No\u0303nda ei ja\u0308a\u0308nudki lisatud su\u0308sinik o\u0308kosu\u0308steemi pu\u0308sima. Pool lisatud su\u0308siniku kogusest eraldus puude hingamise ja pool pinnases elavate mikroorganismide hingamise kaudu."}, {"text_idx": "#000020", "text": "\"Meie mo\u0303o\u0303tsime eukalu\u0308pte, mis on va\u0308ga tugevad isopreeni ja monoterpeenide emiteerijad. Austraallastel endal sellise mo\u0303o\u0303tmise kogemust ei ole.\""}, {"text_idx": "#000022", "text": "Niinemets peab tulemusi u\u0308llatavateks, sest levinud hu\u0308poteesi ja\u0308rgi seovad puud kasvades u\u0308ha rohkem su\u0308sinikku a\u0308ra. Uuring seda aga ei kinnitanud."}, {"text_idx": "#000023", "text": "\"Ko\u0303ik u\u0308tlevad, et metsad seovad tulevikus rohkem, aga nu\u0308u\u0308d selgub, et ei puhverda need metsad midagi. Mo\u0303te, et loodus, meid pa\u0308a\u0308stab, ei pruugi olla o\u0303ige.\""}, {"text_idx": "#000027", "text": "Teadlased na\u0308evad kliimamuutustes ohtu metsade sa\u0308ilimisele"}, {"text_idx": "#000028", "text": "Markus Pau: metsa pu\u0308simisest ja majandamisest"}, {"text_idx": "#000031", "text": "Austraalia metsatulekahjudes kannatada saanud koaalad pa\u0308a\u0308sevad taas koju"}, {"text_idx": "#000032", "text": "Margus Emberg: puidukasutuse positiivne mo\u0303ju kliimale avaldub kohe"}, {"text_idx": "#000036", "text": "Maa ja\u0308rgmine hiidmanner vo\u0303ib suuresti olla eluko\u0303lbmatu"}, {"text_idx": "#000037", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000039", "text": "Suur linn teeb linnu silmad va\u0308ikseks"}, {"text_idx": "#000040", "text": "\"Pealtna\u0308gija\": kukkurhuntide ellu a\u0308ratamine ku\u0308tab kirgi ja kombib eetikapiire"}, {"text_idx": "#000041", "text": "Geneetikutel o\u0303nnestus ja\u0308rjestada va\u0308ljasurnud tasmaania tiigrite RNA-d"}, {"text_idx": "#000042", "text": "Lillepo\u0303ldude liigirikkusega tasub piiri pidada"}, {"text_idx": "#000044", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000045", "text": "Muinasaegse Eesti moeva\u0308rv oli tumesinine"}, {"text_idx": "#000054", "text": "Maailma vastupidavaimate loomade saladused hakkavad paljastuma"}, {"text_idx": "#000056", "text": "Doktorito\u0308o\u0308: hundid on paremad isad kui koerad"}, {"text_idx": "#000057", "text": "Kuradil on va\u0308hk, ta jookseb vo\u0303idu ajaga"}]